**U-99** oli Saksan laivaston tyypin VIIB sukellusvene toisessa maailmansodassa. Palveluksensa aikana veneellä tehtiin kahdeksan taistelupurjehdusta, joiden aikana upotettiin 35 kauppalaivaa yhteensä 198 218 rekisteritonnia sekä kolme tukilaivaa (46 440 rekisteritonnia). Sukellusvene myös vaurioitti viittä kauppalaivaa (37 965 grt) sekä valtasi yhden 2 136 rekisteritonnin aluksen.

Valmistus
---------

*Pääartikkeli: Tyyppi VII*
Alus tilattiin 15. joulukuuta 1937 Friedrich Krupp Germaniawerft AG:lta Kielistä, missä köli laskettiin 31. maaliskuuta 1939. Alus laskettiin vesille 12. maaliskuuta 1940 ja otettiin palvelukseen 18. huhtikuuta ensimmäisenä komentajanaan Otto Kretschmer.

Palvelus
--------

Palvelukseen otettaessa alus liitettiin Kieliin 7. sukellusvenelaivueeseen, joka siirrettiin myöhemmin St. Nazaireen. Laivueessa se oli 18. huhtikuuta - 30. kesäkuuta 1940 miehistön koulutuksessa.

### 1. Partiomatka

*U-99* lähti 18. kesäkuuta Kielistä. Alus joutui 21. kesäkuuta taisteluristeilijä *Scharnhorstin* Arado Ar-86 -kellukekoneen maaliksi sen luultua alusta brittiläiseksi. Pari päivää myöhemmin alus joutui kahdesti ilmahyökkäykseen vaurioituen lievästi. Purjehdus päättyi 25. kesäkuuta Kieliin.

### 2. Partiomatka

Alus lähti 27. kesäkuuta Wilhelmshavenista toiselle partiomatkalleen Irlannin lounaispuolelle. Alus joutui 29. kesäkuuta Saksan ilmavoimien lentokoneen hyökkäyksen kohteeksi. Hätäsukelluksessa alus sai pohjakosketuksen vaurioituen lievästi.

Korjattuaan vauriot aluksen miehistö jatkoi partiointia. Sukellusvene yritti 7. heinäkuuta pysäyttää tykkitulella aseistetun kauppalaivan *Manisteen*, kun veneen laukaisema torpedo ei ollut osunut. Alus irrottautui taistelusta rahtialuksen tykkitulen lähestyessä. Seuraavana päivänä alus hyökkäsi saattueen HX53 kimppuun Fastnetin eteläpuolella. Saattajat hyökkäsivät pudottaen kaikkiaan 107 syvyyspommia yli 14 tunnin aikana ilman tulosta.

Alus palasi 21. heinäkuuta Lorientiin. Partiomatkan aikana alus upotti kuusi alusta ja valtasi seitsemännen.

Otto Kretschmer (istumassa) *U-99:n* miehistön kanssa ranskalaisessa satamassa 8.8.1940 rautaristin myöntämisen jälkeen

**2. partiomatka**| Pvm | Alus | Kansallisuus | Uppouma (GRT) |
| --- | --- | --- | --- |
| 5. heinäkuuta | *Magog* † | Kanada | 2 053 |
| 7. heinäkuuta | *Bissen* | Ruotsi | 1 514 |
| *Manistee* # | Iso-Britannia | 5 360 |
| *Sea Glory* | Iso-Britannia | 1 964 |
| 8. heinäkuuta | *Humber Arm* ‡ | Iso-Britannia | 5 758 |
| 12. heinäkuuta | *Ia* | Kreikka | 4 861 |
| *Merisaar* \* | Viro | 2 136 |
| 18. heinäkuuta | *Woodbury* | Iso-Britannia | 4 434 |

† Saattue HX 52, # epäonnistunut, ‡ Saattue HX 53, \* Vallattu, myöh. saksalaisen lentokoneen upottama

### 3. Partiomatka

*U-99* lähti 25. heinäkuuta Lorientista partioidakseen Pohjois-Atlantin saattuereiteillä. Aluksen hyökättyä 31. heinäkuuta saattuetta OB191 vastaan saattajat pudottivat 20 syvyyspommia tuloksetta. Samana iltana vene uudisti hyökkäyksensä pinnalta, mutta se pakotettiin kahdesti sukeltamaan. Lisäksi alus joutui ilmahyökkäykseen, mutta sen onnistui paeta ilman vaurioita. Matkan aikana alus upotti neljä ja vaurioitti kolmea kauppalaivaa. Alus palasi 5. elokuuta satamaan.

**3. partiomatka**| Pvm | Alus | Kansallisuus | Uppouma (GRT) |
| --- | --- | --- | --- |
| 28. heinäkuuta | *Auckland Star* | Iso-Britannia | 13 212 |
| 29. heinäkuuta | *Clan Menzies* | Iso-Britannia | 7 226 |
| 31. heinäkuuta | *Jamaica Progress* | Iso-Britannia | 5 475 |
| *Jersey City* † | Iso-Britannia | 6 322 |
| 2. elokuuta | *Alexia* †, ‡ | Iso-Britannia | 8 016 |
| *Lucema* †, ‡ | Iso-Britannia | 6 556 |
| *Strinda* †, ‡ | Norja | 10 973 |

† Saattue OB 191, ‡ vaurioitunut

### 4. Partiomatka

Alus lähti 4. syyskuuta Lorientista partioidakseen Pohjois-Atlantin saattuereitillä. Matkan aikana alus upotti seitsemän kauppalaivaa. Alus palasi 25. syyskuuta satamaan. Se vaurioitui 27. syyskuuta lievästi yöllisessä ilmahyökkäyksessä Lorientin satamaan, kun lähelle osuneen pommin sirpaleet aiheuttivat vaurioita aluksella.

**4. partiomatka**| Pvm | Alus | Kansallisuus | Uppouma (GRT) |
| --- | --- | --- | --- |
| 11. syyskuuta | *Albionic* | Iso-Britannia | 2 468 |
| 15. syyskuuta | *Kenordoc* † | Kanada | 1 780 |
| 16. syyskuuta | *Lotos* † | Norja | 1 327 |
| 17. syyskuuta | *Crown Arun* ‡ | Iso-Britannia | 2 372 |
| 21. syyskuuta | *Baron Blythswood* \* | Iso-Britannia | 3 668 |
| *Elmbank* \* | Iso-Britannia | 5 156 |
| *Invershannon*\* | Iso-Britannia | 9 154 |

† Saattue SC 3, ‡ Saattue HX 71, \* Saattue HX 72

### 5. Partiomatka

*U-99* lähti 13. lokakuuta Lorientistä partiomatkalle Britannian lounaisen reitin alueella. Matkan aikana alus upotti kuusi ja vaurioitti yhtä alusta saattueesta SC-7. Alus palasi 22. lokakuuta satamaan.

**5. partiomatka**| Pvm | Alus | Kansallisuus | Uppouma (GRT) |
| --- | --- | --- | --- |
| 18. lokakuuta | *Empire Miniver* | Iso-Britannia | 6 055 |
| *Fiscus* | Iso-Britannia | 4 815 |
| *Niritos* | Kreikka | 3 854 |
| 19. lokakuuta | *Clintonia* † | Iso-Britannia | 3 106 |
| *Empire Brigade* | Iso-Britannia | 5 154 |
| *Snefjeld* | Norja | 1 643 |
| *Thalia* | Kreikka | 5 875 |

† vaurioitunut

### 6. Partiomatka

Alus lähti 30. lokakuuta Lorientista samalle alueelle kuin edellisellä matkallaan. Matkan aikana alus upotti kaksi kauppalaivaa sekä kaksi aseistettua kauppalaivaa (engl. *Armed Merchant Cruisers, AMC*). Alus palasi 8. marraskuuta satamaan.

**6. partiomatka**| Pvm | Alus | Kansallisuus | Uppouma (GRT) |
| --- | --- | --- | --- |
| 3. marraskuuta | *Casanare* | Iso-Britannia | 5 376 |
| *HMS Laurentic* | Iso-Britannia | 18 724 |
| 4. marraskuuta | *HMS Patroclus* | Iso-Britannia | 11 314 |
| 5. marraskuuta | *Scottish Maiden* † | Iso-Britannia | 6 993 |

† Saattue HX 83

### 7. Partiomatka

Alus lähti 27. marraskuuta Lorientista Pohjois-Atlantin saattuereiteille. Matkan aikana alus upotti neljä rahtilaivaa. Se palasi 12. joulukuuta satamaan.

**7. partiomatka**| Pvm | Alus | Kansallisuus | Uppouma (GRT) |
| --- | --- | --- | --- |
| 2. joulukuuta | *HMS Forfar* † | Iso-Britannia | 16 402 |
| *Samnanger* | Norja | 4 276 |
| 3. joulukuuta | *Conch* † | Iso-Britannia | 8 376 |
| 7. joulukuuta | *Farmsum* ‡ | Alankomaat | 5 237 |

† Saattue HX 90, ‡ Saattue OB 252

### 8. Partiomatka

Alus lähti 22. helmikuuta 1941 Lorientista Pohjois-Atlantin saattuereiteille. Matkan aikana alus upotti kahdeksan rahtilaivaa. Alus joutui 17. maaliskuuta Britannian kuninkaallisen laivaston hävittäjän *HMS Walkerin* hyökkäyksen kohteeksi vaurioituen pahoin, minkä vuoksi sen miehistö joutui antautumaan. Aluksen miehistöstä sai surmansa kolme henkeä.

**8. partiomatka**| Pvm | Alus | Kansallisuus | Uppouma (GRT) |
| --- | --- | --- | --- |
| 7. maaliskuuta | *Athelbeach* † | Iso-Britannia | 6 268 |
| *Terje Viken* | Iso-Britannia | 20 638 |
| 16. maaliskuuta | *Beduin* ‡ | Norja | 8 136 |
| *Ferm* ‡ | Norja | 6 593 |
| *Franche Comte* ‡ | Iso-Britannia | 9 312 |
| *J B White* | Kanada | 7 375 |
| *Korshamn* ‡ | Ruotsi | 6 673 |
| *Venetia* † | Iso-Britannia | 5 728 |

† Saattue OB 293, ‡ Saattue HX 112

Lähteet
-------

* Slader, John: *The Red Duster at War - A History of the Merchant Navy during the Second World War*. Lontoo: William Kimber, 1988. ISBN 0-7183-0679-1. (englanniksi)

### Viitteet

1. 1 2 3 4 5 6 7 8  uboat.net
2. 1 2 3 4 5 6 7 8 9 10 11 12 13 14 15  patrol
3. 1 2 3 4 5 6 7  success
4. 1 2 3  Slader, John s. 59
5. ↑  Slader, John s. 59-60
6. 1 2 3  Slader, John s. 67

Aiheesta muualla
----------------

* Ubootwaffe.net - U-99(englanniksi)